Franklinus D. Roosevelt
Franklinus Delano Roosevelt, vulgo saepe FDR appellatus (natus die 30 Ianuarii 1882; obiit die 12 Aprilis 1945), tredecim annos fuit tricensimus secundus Praeses Civitatum Foederatarum (1933–1945) et gravissimus in rebus orbis terrarum per medium saeculum vicensimo princeps, qui Civitates Foederatas tempore depressionis oeconomicae et belli universi duxit. Qui, solus praeses Civitatum Foederatarum plus quam bina spatia temporis creatus, firmam societatis consociationem faciliorem redidit quae civilem rationem Civitatum Foederatarum decennia afficiebat. "Happy Days Are Here Again," cantu resiliente pro musico certaminis argumento, FDR Herbertum Hoover, incumbentem Republicanum, pessimis Magnae Depressionis diebus Novembri 1932 vicit. Una cum Winston Churchill et Iosepho Stalin prope laborans, Foederatos contra Germaniam et Iaponiam per secundum bellum mundanum duxit, sed mortem obiit victoriá paene praesente.